Izraelske snage usle u Hebron, 29/4/02. - 2002-04-29
Nesto ranije su Izrael i Palestinci prihvatili plan predsjendika Busha za okončanje izraelske opsade sjedista Yasera Arafata.
Uz budno oko izraelskih vojnika, svećenici su danas izašli iz Crkve svetog rođenja u Betlehemu, noseći tijelo militanta koji je ubijen snajperskim metkom. Izraelska vojska je saopćila da su snage koje opkoljavaju crkvu još 2 aprila ubile ovog čovjeka jer je bio naoružan. Iz palestinskih izvora se navodi da je Nidal Abayat stajao u vrtu crkve. On je bio član brigade mučenika al-Aqse, militantne grupe koja se vezuje za palestinskog lidera Yasera Arafata. Nešto ranije, uz podršku helikoptera, izraelski tenkovi su ušli u podjeljeni grad Hebron, usprkos znacima da se Izrael možda bliži okončanju jednomjesečne vojne ofanzive u drugim dijelovima Zapadne obale. Iz palestinskih izvora sigurnosti se navodi da je devet osoba, uključujući najmanje jednog militanta i tri pripadnika službe sigurnosti, ubijeno u raciji na palestinski dio Hebrona. Vojska je izvela pretrage od kuće do kuće u potrazi za militantima, oružjem i eksplozivom nakon napada izvedenih iz ovog grada, u kojima je ubijena jedna petogodišnja djevojčica i tri Izraelca u jednom izraelskom naselju. Stanovnici i spasilačke ekipe su danas izvlačile tijela iz ruševina kuća uništenih u Hebronu. Iz izraelskih izvora se saznaje da je 17 militanata koje traži Izrael uhapšeno tokom ove racije, uključujući dvojicu aktivista Hamasa. U međuvremenu se Izrael povukao iz najvećeg broja gradova koje je ponovno okupirao i pristao na plan kojeg je predložio predsjednik Bush o okončanju opsade palestinskog lidera Yasera Arafata. Jednomjesečna opsada sjedišta Yasera Arafata u Ramali se približila kraju nakon što su obje strane prihvatile prijedlog predjsednika Busha o slanju američkih i britanskih čuvara koji bi čuvali šest od Izraela traženih osoba. U prijedlogu se pozivaju izraelske snage da napuste predsjednički kompleks Yasera Arafata i dopuste mu da putuje, kada šest osoba, uključujući četvoricu umiješanih u ubistvo izraelskog ministra turizma Rehavama Zeevija, budu premješteni u palestinski zatvor gdje će ih čuvati američki i britanski čuvari. U isto vrijeme Izrael uskraćuje odobrenje misiji UN-a o istraživanju činjenica da uđe u izbjeglički kamp Jenin. U New Yorku, vijeće sigurnosti je već isfrustriranom generalnom sekretaru Kofiju Ananu dalo još jedan dan da riješi nesuglasice s Izraelom vezano za istragu u Jeninu. Reagirajući na odgođenu misiju UN-a, jedna žena u izbjegličkom kampu u Jeninu kaže: Izraelci nastoje prikriti ono što su ovdje uradili. Izraelski ministar Shimon Peres kaže da Izrael nema šta kriti u Jeninu, ali da je zabrinut zbog mogućih zakonskih implikacija za izraelske svjedoke koji bi mogli svjedočiti.